als_Latn dik_Latn sag_Latn
Njerëzit gjithmonë kërkojnë model për një qështje të caktuar, një model suksesi që do t’i inspironte ata për të vazhduar tutje. Si shoqëri e pasluftës, ne për fat të keq nuk kemi shumë “modele” në të cilat do të mbështeteshim, por ama ato “modele” që janë krijuar, na mësojnë shumë, sepse nuk e kanë patur luksin e njerëzve të shteteve të zhvilluar, dhe çdo gjë e kanë krijuar nga zeroja dhe me forca vetanake. Një nga këto “modele” padyshim është edhe Leonora, një udhëheqëse shumë e suksesshme dhe person me plot energji.
1. Fillimisht do donim të dinim për biografinë tuaj në pika të shkurtëra?
Kusari: Jam 34 vjeçare. Sa i përket edukimit, kam diplomuar pranë Fakultetit Ekonomik të Universitetit të Prishtinës dhe e specializuar në fushën e menaxhimit të shitjes dhe financave. Që nga viti 2001 kam punuar në organizata të ndryshme ndërkombëtare në pozita menaxheriale si: Esco Inc, Coca-Cola, Nestle dhe British American Tobacco. Aktualisht menaxhoj programin për Përkrahje të Bizneseve të Vogla (SBS) të Bankës Evropiane për Rindërtim dhe Zhvillim, pjesë e të cilës jam që nga 2010.
2. Sa jeni e lidhur me profesionin dhe po të kishit edhe një mundësi të dytë, a do ta ndërronit atë?
Kusari: Jam shumë e lidhur me profesionin tim dhe përveç kësaj, këtu kam dhe punën si financiere të cilën e bëj më shumë kënaqësi. Pjesa e këshillimit të bizneseve është ajo tek e cila e gjej veten mjaft mirë dhe nuk do e ndërroja, sepse jam jashtëzakonisht mirë këtu ku jam.
3. Ju si pjesë e projekteve të shumta në ndihmë të bizneseve kosovare, cilin nga këto projekte do e veçonit si më të rëndësishmin dhe gjatë të cilit keni arritur të jepni kontributin tuaj për zhvillimin e tyre?
Kusari: Ka mjaft shumë projekte tek të cilat sukseset kanë qenë të dukshme. Të ndalem tani tek secila do merte shumë kohë, por dua të cek disa prej tyre. Kontributi që u kemi dhënë grave nga Krusha e Vogël ishte shtysë e mirë për biznesin e tyre, të cilat janë të pozicionuara tanimë mjaft mirë në treg, duke vazhduar të fitojnë donacione të ndryshme edhe më vonë.
Në sektorin e Hotelierisë do veçoja Hotel President në Gjakovë, ku qasja në financa ka ndihmuar në suksesin e mëtejmë.
Kosulenca e vazhdueshme qe i ofrohet bizneseve kosovare private me qëllim të rritjes së efikasitetit në punën e tyre dhe veçanerisht femreve në biznes, mbetet ndër punët e mia më të rëndësishme.
Të punosh me femra është më e lehtë, në kuptimin se ato e marrin punën shumë më seriozisht se sa meshkujt, duke i përcjellur këshillat në përpikëmeri, ku dhe pastaj edhe suksesi është i padiskutueshëm.
4. Cili është vendimi më i mirë dhe ai më i keq që e keni marrë në jetën tuaj?
Kusari: Krysisht të gjitha vendimet që kam marrë vazhdoj ti cilësoj si të mira, sepse gjithmonë, para çdo vendimi shqyrtojë të gjitha mundësitë.
Si vendim të keq, ose thënë më mirë, si vendim pas të cilit më mbeti pëng, ishte që i mohova vetës mundësinë për të vazhduar studimet në Univerzitete jashtë vendit. Mundësi këtë që ma ofroj Univerziteti i Prishtinës, si një nga studentet më të mira që kishte. Arsyeja e refuzimit ishte për shkaqe familjare, ngase në atë kohë prezenca ime këtu ishte e nevojshme.
5. Si mundet një femër që me sukses të balancojë jetën private me karrierën e saj?
Kusari: Planifikimi kohorë e bënë balancin. Dita ka 24 orë dhe duke larguar 7 orët e nevojshme të gjumit, pjesa e mbetur e kohës do mjaftonte për të gjitha gjërat që duam të bëjmë. Këtu do përjashtoja nënat e reja të cilat do mund të jenë pak më shumë të ngarkuara më punë për kujdesin ndaj foshnjeve të tyre.
6. Cilët janë njerëzit që të kanë mbështetur gjatë gjithë kohës dhe të cilëve do u jesh falendëruese gjithmonë?
Kusari: Babai im është kryesori. Ai vazhdimisht më ka shtyer në ujrat e biznesit, të cilat tradicionalisht nuk ishin punë të gjinisë femërore, duke më dhënë kuroja që të orientohem në botën e biznesit. Mamin e kam humbur kur kam qënë 18 vjeçare, ajo po ashtu ishte shumë mbështetëse, duke insistuar në atë se femrat duhet të jenë ekonomikisht të pavaruara. Pastaj dhe unë si fëmija më i madh i familjes jam munduar që këtë koncept ta kaloj tek motra dhe vëllau im. Unë vazhdoj t’u jem falenderuese që më kanë lënë të lirë të zgjedhë atë unë doja të bëja.
7. Cilat janë dy gjërat më të shtrenjta të jetës tënde, pa të cilat do ta kishit të vështirë të jetonit?
Kusari: Familja dhe shoqëria. Pjesa më e shtrenjtë për mua janë njerëzit, ata janë pasuria ime.
8. Duke uruar që në të ardhmen do mund jeni nënë dhe të bekoheni me një vajzë, cila do jetë gjëja për të cilën do insistoni vazhdimisht që ajo të bëj, apo ta ketë në jetën e saj?
Kusari: Do insistoja për dy gjëra. E para ka të bëj me mundësin time për ti dhënë asaj rastin që të shoh dhe të provoj gjithçka në jetë, në mënyrë që ajo vet ta kuptoj se ku i pushon zemra më se shumti, gjë kjo e cila do ta bëj edhe më të fort.
Dhe e dyta do ishte profesioni që ajo do zgjedhë, pra të fokusohet tek një gjë që ajo pëlqen dhe që din ta bëj më se miri, me qëllimin që të vet kënaqet me punën e saj duke qenë dhe produktive.
9. Pjesa e trashëgimisë familjare, tashmë mjaftë aktuale në vendin tonë. A do kërkoni ju të drejtën tuja për trashëgimin e asaj që ju takon?
Kusari: Ne jemi tre fëmijë dhe veçse e kemi të përcaktuar pjesën që na takon. Babai e ka ndarë atë në tresh, për ne dy matrat dhe vëllaun tonë.
10. Cila është ajo gjë që e keni mësuar tani (ose së voni në jetë), por që do donit ta kishit ditur kur keni qenë vajzë e re?
Kusari: Të gjitha gjërat kam arritur ti mësoj shumë heret. Edhe profesionin time si ekonomiste, e kam ditur se kështu do jetë gjithë jetën.
11. Çfarë këshille do u japësh të gjitha vajzave që do donin të ndiqnin rrugën tuaj?
Kusari: Patjeter të këmbëngulin në atë që duan. Duhet që asnjëherë të mos dorzoheni. Punë dhe vetëm punë.
12. Në moshën dhe me statusin që keni tani, çfarë ju pëlqen të bëni për ta kaluar kohën e lirë dhe që ju argëton më se shumti?
Kusari: Jeta e natës më pëlqen shumë. I frekuentoj diskotekat, vallëzimi më pëlqen po ashtu. Udhëtoj mjaftë shumë, sidomos gjatë verës, sepse adhuroj detin.
13. Flitet shumë për dallimet në mes të meshkujve dhe femrave në aspektin e karrierës dhe udhëheqjes, po ju si i shihni këto dallime?
Kusari: Nuk shoh dallime, përderisa kriteret dhe puna janë të njëjta. Për mua puna nuk ka gjini! Menaxheri varësisht gjinis ka detyrat dhe përgjegjësitë e veta. Në fillim edhe mund të ketë paragjykime, por më vonë ato largohen. Unë personalisht nuk kam pa dallime gjinore, diferenca në këtë pike nuk ekzistonë.
14. Duke e pasur parasysh se portali jonë ndiqët kryesisht nga femrat, për fund, ju si model i një femre të sukseshme, çfarë mesazhi dëshironi t’i jepni të gjitha femrave në Kosovë?
Kusari: Që të kenë kurajo dhe të fillojnë të mëndojnë që të bëjnë diçka për veten e tyre, në kuptimin e ngritjes profesionale. Të gjejnë pundësi për vetëpunësim ose punë, sepse mundësitë e tilla ekzistojnë, por duhet të gjejnë derën e duhur për të trokitur. I ftojë të gjitha femrat që të informohen mbi mundësit e zhvillimit, për programet në ndihmë të femrave, dhe të shikojnë se si mund të përfitojnë prej tyre.
Femra.net falënderon zonjën Kusari, për kohën që ka ndarë për të dhënë intervistën për ne.
Intervistoi: Hida Kastrati/femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn